Esimesed külalised tõid suure kastiga maasikaid ja mureleid ja kui me siis meie heinamaal pikutasime, siis tundus nagu ebareaalselt mõnus, et keegi ei rabele ega mässa mingeid ettevalmistusi teha. Natuke hiljem mahtusid kolm naist ideaalselt kööki ära ja ülemkoka juhendamisel valmisid salatid ja meile märkamatult valmis ka liha ning maandus hämmastavalt suurtes kogustes laste kõhtu. Kui ma siiamaani olin ikka arvestanud toite täiskasvanute järgi, et ahh mis need lapsed ikka nii väga  söövad, siis liha-mureli-maasika varud kahanesid silmaga nähtavalt.